Permanentna memorija
Permanentna memorija (eng. Solid-state storage, ponekad skraćeno kao SSS) je vrsta permanente kompjuterske memorije koja pohranjuje i dohvaća digitalne informacije koristeći samo elektronička kola, bez ikakvog uključivanja pokretnih mehaničkih dijelova. To se u osnovi razlikuje od tradicionalnog elektromehaničkog skladišta, koje snima podatke pomoću rotirajućih ili linearno pomičnih medija obloženih magnetnim materijalom. SSD uređaji za pohranjivanje obično pohranjuju podatke koristeći flash memoriju, iako neki uređaji koriste memorije sa nasumičnim pristupom (RAM). Bez pokretnih mehaničkih dijelova, pohranjivanje podataka je mnogo brže od tradicionalnih elektromehaničkih diskova. Vremenom se stvorio jaz u performansama između centralnih procesorskih jedinica (CPU) i elektromehaničkih memorija (tvrdi diskovi i njihove RAID implementacije) pa se ukazala potreba za bržim načinom spremanja podataka. Rješenje je pronađeno u flash memoriji, koja je permanentni medij za pohranu, i koji se može električno izbrisati i reprogramirati. Obično koristi NAND tip flash memorije. Vrste uređaja koji koriste permanentnu memoriju: MultiMediaCard (MMC)  – tip memorijske kartice koje se koristi u prijenosnim uređajima Secure Digital (SD)  – tip memorijske kartice dostupan u različitim varijantama, brzinama i veličinama, koji se u velikoj mjeri koriste u prijenosnim uređajima SSD  – računarski uređaj za pohranu dostupan u različitim oblicima, sa različitim priključcima USB stick  – džepni uređaji za pohranu koji se povezuju preko USB-a, dostupni u različitim oblicima i veličinama